ועדת הכספים, כנסת 17, פרוטוקול מספר , 2006-11-14 10:30

יעקב ליצמן: אני פותח את הישיבה.

משה טרי: הובאה לידיעתנו איזושהי תקלה.

משה טרי: אנחנו מניחים כאן את המקור ועל זה נקיים את הדיון.

משה טרי: משרד המשפטים טוען שעל נושא מסוים חלה חובת התייעצות שלא התקיימה, למרות שאנחנו שלחנו את החומר, למרות שהחומר הגיעה, ועל הנושא הזה קיימת המתכונת הישנה.

משה טרי: שאר הדברים הם אותו הדבר ולא חל בהם שום שינוי.

יעקב ליצמן: אני מנסה להבין מה הבעיה.

משה טרי: יש כאן חמש תקנות.

משה טרי: היו"ר יעקב ליצמן: יש לי סט עליו כתוב ג' בתשרי תשס"ז, 25 בספטמבר.

משה טרי: זה המקורי?

מאיה גרטי-גלבוע: זה מה שאנחנו מניחים למעט תקנה 10 לתקנות החיתום.

מאיה גרטי-גלבוע: רק לגביה לא קוימה חובת ההיוועצות, ולכן לגבי התקנה הספציפית הזאת אנחנו חוזרים לנוסח המקורי שלה.

מאיה גרטי-גלבוע: כל הקובץ הוא מה שהונח עכשיו.

יעקב ליצמן: אם אני מבין נכון, אתם אומרים שעל כל השאר הייתה התייעצות ועל זה לא.

יעקב ליצמן: זאת אומרת, על חיתום לא הייתה.

משה טרי: לא, הייתה התייעצות על המתכונת.

יעקב ליצמן: על כל השאר יש נוסח חדש, והייתה התייעצות.

מאיה גרטי-גלבוע: על שלושה סעיפים לא צריך התייעצות.

יעקב ליצמן: פעם ראשונה אני שומע שלא צריך התייעצות.

מאיה גרטי-גלבוע: לפי חוק ניירות ערך על ארבעה סטים לא צריך התייעצות עם שר המשפטים.

מאיה גרטי-גלבוע: על סט אחד שנקרא תקנות החיתום (ניגוד עניינים), צריך חובת התייעצות.

מאיה גרטי-גלבוע: חובת ההתייעצות קוימה כדין לגבי נוסח שנשלח אלינו.

מאיה גרטי-גלבוע: לאחר מכן חל שינוי מסוים בתקנה 10 ועל השינוי הזה לא קוימה חובת התייעצות.

מאיה גרטי-גלבוע: לכן אנחנו מסכימים שהנוסח שיונח בפני הוועדה יהיה הנוסח שלגביו קוימה חובת ההתייעצות.

קריאה: למעשה צריך לדון כאן על הקובץ כפי שנשלח לחברי הוועדה ומונח בפניכם, למעט שני מספרים שונים בתקנה 10 ובתקנות החיתום.

יעקב ליצמן: היועצת המשפטית של הוועדה תאמר לי בדיוק על מה אני יכול להצביע ועל מה לא.

ראובן ריבלין: אם קיימת חובת התייעצות, למה באים אלינו?

יעקב ליצמן: לא הייתה התייעצות.

שגית אפיק: למעשה יש פה חמישה סוגי תקנות.

שגית אפיק: לגבי תקנות חיתום (תיקון) יש צורך בהתייעצות עם שר המשפטים על-מנת להביא את התקנות האלה לדיון בפני ועדת הכספים.

שגית אפיק: הרשות לניירות ערך קיימה התייעצות עם משרד המשפטים לגבי נוסח מסוים.

שגית אפיק: לאחר שקוימה חובת ההתייעצות, נשלח לוועדה נוסח אחר מזה שעליו קוימה חובת ההתייעצות.

מאיה גרטי-גלבוע: מדובר בשני מספרים.

מאיה גרטי-גלבוע: אנחנו לא מדברים על נוסח מילולי אלא על מספרים.

קריאה: סעיף 10(א)(2) וסעיף 10(א)(3).

ראובן ריבלין: האם מונח בפנינו הנוסח שמשרד המשפטים הסכים עליו?

ענת פייער: הרשות אמרה שאכן כך.

ענת פייער: מאחר שמדובר בתקנה אחת, במספרים מסוימים, הרי שהמספרים שעומדים לפניכם הם המספרים.

יעקב ליצמן: האם יש התנגדות לנוסח המקורי שכרגע ונח לפנינו?

צחי סולטן: כן.

יעקב ליצמן: האם יש עוד מישהו שמתנגד?

בועז רדי: בנק הפועלים.

מיכל רבינוביץ: בנק לאומי.

יוסי ניצני: בנק המזרחי.

דני ברק: לידר שוקי הון.

יעקב ליצמן: חשבתי שאם יש כל כך הרבה מתנגדים, אולי נקיים דיון או לשלוח את כולם לערוך תוספות.

ענת פייער: לא צריך את זה אדוני.

יעקב ליצמן: אני חושב אחרת.

ענת פייער: אם יורשה לי, אני רוצה להסביר.

ענת פייער: תמיד קורה שהממשלה מניחה נוסח כאשר מדובר באישור תקנות, ויכול להיות שהוועדה לא מאשרת את הנוסח או מאשרת אותו בתנאים.

ענת פייער: זה שונה לחלוטין מהגשת נוסח שלגביו לא קוימה חובת התייעצות.

ענת פייער: אם הונח הנוסח שהממשלה הגישה, יתקיים עליו דיון ואתם תחליטו לאשר אותו בתנאים, הכול בסדר.

יעקב ליצמן: את אומרת לי דברים מאוד ישרים ונכונים.

יעקב ליצמן: עד לפני רבע שעה המצב היה אחר ועל השולחן היה מונח משהו אחר.

יעקב ליצמן: זה שונה אם עד לפני רבע שעה לא הייתה התייעצות.

ראובן ריבלין: לפני שאנחנו מתחילים לשמוע את ההסברים וההתנגדויות, צריך לומר שלוביסטים רבים ביקשו להיפגש אתנו, חברי הכנסת, ואני סירבתי להיפגש עם כולם כי רציתי לשמוע את כולם כאן.

ראובן ריבלין: אני מבקש מראש הרשות להסביר לי מדוע הוא הסכים עם משרד המשפטים על נוסח מסוים שהוא מספרי מהותי אבל הגשת לנו נוסח אחר שהוא מהותי, הוא פי שתיים מהנוסח עליו הוסכם עם משרד המשפטים.

יעקב ליצמן: אני מציע שנשלח החוצה את הנוכחים ואנחנו חברי הכנסת נקיים התייעצות בינינו.

יעקב ליצמן: אחר-כך נחליט מה עושים.

ניסן סלומינסקי: למה אנחנו צריכים לקיים ישיבה כאשר יכול להיות שבעוד שבועיים נקיים ישיבה נוספת?

ניסן סלומינסקי: בוא נעצור את העסק והם יגישו לנו את החומר באופן מסודר.

יעקב ליצמן: יש צדדים לכאן ולכאן.

יעקב ליצמן: יש צד אחד שאומר שאם לא נאשר את זה היום, אנחנו נכנסים לבוץ עמוק.

יעקב ליצמן: יש צד אחר שאומר שלא נאשר היום מאחר שקיימת אי-בהירות ולכן נחכה.

יעקב ליצמן: אני חושב שאנחנו צריכים לקיים כאן התייעצות בינינו חברי הכנסת.

דוד טל: לדעתי הנושא הזה מאוד חשוב.

דוד טל: אני כרגע לא רוצה להביע עמדה, ואין לי גם עמדה עד שלא אשמע את האנשים, לגבי המינון, אם עשרה אחוזים או עשרים אחוזים.

דוד טל: אני לא יודע לומר ואני חושב שהוועדה צריכה להחליט על כך, אבל הרבה מאוד הנפקות עומדות בדרך והן בתור.

דוד טל: זה חשוב מאוד מבחינת המשק הישראלי שהנושא הזה יידון ונחליט עליו, בין אם יהיה עשרה אחוזים או עשרים אחוזים או כל מספר אחר.

דוד טל: זה דבר שצריך לסיים.

ראובן ריבלין: אדוני היושב-ראש, אני מודה שזו אינטואיציה ואין לי שום ידיעה.

ראובן ריבלין: אני מבקש לשמוע את התשובה על השאלה עוד בטרם ההתייעצות.

ראובן ריבלין: תגיד לי מדוע הסכמתם עם משרד המשפטים – עם הממשלה – על נוסח מסוים אבל הגשתם לנו, לוועדת הכספים, נוסח שהוא פי שניים מהנוסח עליו הוסכם.

ראובן ריבלין: יש פה היגיון כלכלי, היגיון מוסדי, היגיון שנובע מהרפורמה?

ראובן ריבלין: אני רוצה להבין את זה.

משה טרי: יש כאן כנראה אי-הבנה, אי-בהירות וחוסר אינפורמציה.

משה טרי: מדובר כאן ברפורמה מקיפה ביותר שמה שעכשיו עולה, זה הצ'ופצ'יק של הצ'ופצ'יק של הצ'ופצ'יק.

משה טרי: בואו נשים את זה במקום.

משה טרי: אני מדבר על הרפורמה בחיתום עליה אנחנו עובדים כבר עשר שנים.

משה טרי: ישבנו עם כולם בלי יוצא מן הכלל, ניתחנו, ראינו מה שקורה בעולם, והדבר הזה עושה מהפיכה.

משה טרי: רצינו להעביר את זה.

משה טרי: באנו עם אותו סט.

משה טרי: נפגשנו גם עם הבנקים וגם עם גורמים אחרים ואמרנו שכדי שהדבר הזה יעבור, צריך לעשות פשרות ואלה הן הפשרות הקיימות.

משה טרי: לומר לך שאנחנו מאושרים לגמרי?

משה טרי: לא.

ראובן ריבלין: הפשרות זה העשרים או העשר?

משה טרי: עשרים.

משה טרי: מבחינתנו באמת זה לא קריטי.

משה טרי: מה שחשוב הוא שזה צריך לעבור.

קריאה: למה ההבדל בין הגרסאות?

משה טרי: אני שוב אומר שזה לא משמעותי.

משה טרי: העברנו את החומר למשרד המשפטים, זה ישב שם כשבועיים.

חיים אורון: לפני העשרה או עשרים אחוזים, תאמר לי מה המהפיכה.

חיים אורון: אני רואה שכולם מבינים מה העניין אבל אני לא מבין ואני רוצה להבין על מה אני הולך להצביע.

חיים אורון: יכול להיות שכולם מסכימים, אבל אני אחשוב שזה לא טוב.

חיים אורון: אני מודה שכן קראתי את הניירות שקיבלתי אבל אני לא מבין, ואני מבקש שיסבירו לי במה מדובר.

יעקב ליצמן: אני לא מדבר לגופו של עניין.

יעקב ליצמן: אנחנו מציע שנצא להפסקה של 15 דקות.

משה טרי: אחרי שהונח הדבר הזה, היו אלינו פניות רבות.

משה טרי: לנו היה חשוב להעביר את זה, ומה שהבאנו למשרד המשפטים, וגם לכאן, זאת תוצאה של התדיינות עם כל הגורמים.

משה טרי: הישיבה נפסקה בשעה 11:00 ונתחדשה בשעה 12:00

יעקב ליצמן: אחרי התייעצות עם כל חברי הכנסת התקבלה החלטה שאומרת שלא נתחיל היום את הדיון אלא נדחה אותו ליום שני בשעה 10:00 בבוקר.

יעקב ליצמן: אני קורא לממשלה להביא דברים מוסכמים, עד כמה שניתן, ולעשות זאת לפני ישיבת הוועדה.

יעקב ליצמן: אני מקווה שביום שני נקיים דיון מקיף ונצביע.

יעקב ליצמן: תודה רבה.

יעקב ליצמן: הישיבה נעולה.